rlitschk/wikidir huggingface dataset:
En Dannenappel is de schuppige holten Kegel bi de Nadelbööm, wonehm sik de Saat vun disse Bööm finnt. Bi de Dann is dat 'n Dannenappel, bi de Föhr warrt dat Kienappel nöömt. Bi de ünnerscheedlichen Nadelbööm sitt disse „Appeln“ op ünnerscheedliche Oort op de Twiegen. Bi de Dann staht se oprecht. Bi de Ficht hangt se daal. Bi de Swattföhr staht se waagrecht af. Bi welke Oorden (as t.B. bi de Dann) fallt de Dannenappel utenanner, wenn de Saat riep is. Op de Eer finnt sik denn keen hele Dannenappeln. Bi de Föhr (un ok bi de Ficht) fallt de hele Kienappel op de Eer daal. Blots warrt vörher de Schuppen opmaakt, sodat de Saat rutfallt. Dannenappeln. Mehr Biller, Videos oder Audiodateien to’t Thema gifft dat bi Wikimedia Commons.
De Huusflege oder Huusfleeg (Musca domestica; lat. musca „Flege“, domesticus „vun’t Huus“) is en Flege ut de Familie vun de Echten Flegen (Muscidae). Dat Lief lett just na de annern Echten Flegen. As Mundwarktüüch hett de Huusflege en Suugrüssel un kann door mit lecken un sugen. Adulte Huusflegen weert sess bit seven Millimeters lang. Dat Lief is grau mit veer Striepen langs de Bost. An’e Unnersieten is se wat geel, Arms un Föhlsprieten sünd swatt, un dat Lief sitt vull mit Haare. Se hett rode Facettenogen. Bi de Seken is dat Lief en beten grötter un de Ogen staht en beten wieter vun’nanner af as bi de Heken. In’e Roh sünd de Flunken in en engen Winkel afspreet. Vun’t Utsehn könnt se mit de Stallflegen dör’annersmeten weern. Musca domestica is meist up de ganze Welt tohuse. Bloß in’e Wöösten, um den Pol umto un in’e hogen Barge is se nich antodrepen. Meist leevt se nich wietaf vun’n Minschen, vunwegen, datt dat dor an’n meisten to freten gifft. For de Forschung un as Foder for de Deerter weert Huusflegen ok tücht‘. De Huusflege leevt 6 bit hen to 42 Dage. Dat hangt vun de Temperatur un vun dat Freten af. Meist
Groot-Hoolm is en old oostfreesch Warfendörp, dat twee Kilometer südwestlich vun dat Noordseeheilbad Neeharlingersiel liggt. Up en Landkoort van 1579 is de Oortsbeteeken Holum all to finnen. De umliggen Weiden wurrn dormals bi Storm deelwies ünner Water sett, so dat dat Veeh dorup torüch in den sekeren Stall haalt wurrn muss. De Dieken weer to de Tiet noch primitiv baut, aber de vun Minschenhand möhsam upschütt Warfenhümpel hett Sekerheit boden. So entstunn up disse Warf de Oort Hol - um, ut haal - torüch. En Besünnerheit in‘ oostfreeschen Ruum is de 1804 baut Seriemer Möhlen. Se steiht hüüd ünner Denkmalschuul un kann dat ganze Johr köstenfree besichtigt wurrn. De historsch bedüüdend Möhlen kann in all Details loop- un vörführfähig an‘ Wind stahn un Demonstratschonen vun old Mahlkunst afleefern.
Seriem is siet 1968 Deel vun de Gemeend Neeharlingersiel in de Samtgemeend Esens. De Oortsdeel liggt etwa 13 Kilometer nordnordwestlich vun Wittmund up Hööchten tüschen 0,5 un 1,5 Meter över Normalnull. En historsch Oort mit Naam Seriem gifft dat nich. De Naam betekent völmehr en Rebeet. Dat tekent sück dör völ lütt Öörd ut, de ut Hüüs- oder Hoffgruppen, aber ok eenzelt Bauwarken bestahn un meestens up Warfen upricht wurrn. Eerstmals wurrd dat Rebeet 1491 as in deme Seryme in en Oorkunn nömmt. De Naam wurr vun Serima afleit, dat en Tosommensetten vun den oltfreeschen Begreep sē för See, Meer un rima för Rand. Seriem bedüüt demnah afleit an de Küst liggend. Dat lohnt sück, de 1804 baut Galeriehollännerwindmöhlen De Goede Verwagting antokieken. Ortschronisten der Ostfriesischen Landschaft: Seriem, Samtgemeinde Esens, Landkreis Wittmund (PDF; 843 kB), ansehn an‘ 17. Januar 2013. Koordinaten: 53° 41′ 10″ N, 7° 42′ 3″ O
Jack St. Clair Kilby (* 8. November 1923 in Jefferson City, Missouri; † 20. Juni 2005 in Dallas, Texas) weer en US-amerikaansch Ingenieur. He gellt tosommen mit Robert Norton Noyce as Utfinner vun de integreert Schaltung – woför he den Nobelpries för Physik kreeg – un wurrd as „Vader vun den Mikrochip“ betekent. Kilby wurr in Jefferson City, Missouri, boren. Den gröttsten Deel vun sien fröh Johren hett he in Great Bend in Kansas verbrocht un hett dor ok sien High School-Afsluss maakt. Sien Bachelor of Science kreeg he an de University of Illinois at Urbana-Champaign 1947 in Elektrotechnik. Sien Master hett he 1950 an de University of Wisconsin maakt, wiels he to glieker Tiet in Milwaukee för Centralab arbeiten dee, en Deel vun de Globe Union Inc.. 1958 fung he sien Arbeit bi Texas Instruments an, wo he as Neeinstieger kien Sömmerurlaub kreeg. He harr dat Labor för sück un sien Överleegen alleen. Dat broch hüm Tiet, um sück mit de Tyranny of numbers to befaaten, worünner man dormals in‘ Computerdesign dat Problem verstunn, dat nee Designs immer mehr Komponenten upwiesen deen, de sück immer sturer verdrahten leeten. He keem to den Sluss, dat en Lösung dör den Gebruuk
Sigvard Emanuel „Sigge“ Parling (* 26. März 1930 in Forsbacka, Gästrikland; † 17. September 2016) weer en sweedsch Footballspeler. Parling geev siein Debüt 1949 för Djurgårdens IF in de Allsvenskan. 1955 un 1959 wurr de Middelfeldspieler mit den Vereen sweedsch Meester. To de Speeltiet 1961 is he to IK Sirius wesselt, wo he bit 1963 speel. Ansluutend speel he bit to sien Karriereenn' 1965 bi Gefle IF. Parling wurr 39-mal in de sweedsch Natschonalmannschap beropen. Bi de Weltmeesterschap 1958 in eegen Land hett he all söss Spelen mitmaakt un wurr nah de 2:5-Finalnedderlaag gegen de Mannschap ut Brasilien Viezweltmeester. Sigge Parling. Mehr Biller, Videos oder Audiodateien to’t Thema gifft dat bi Wikimedia Commons.
Kellerswiene oder Kellerwörmer (Isopoda) sünd en vun de man rooren Ornen mank de Kreefte, wo dat ok Aarden vun gifft, de ok up Land vorkamen doot. Allgemeen verscheelt sik de Deerter, de to düsse Gruppen tohöört, bannig. De meisten Aarden leevt in de See, annere in Söötwater, man de wecken Aarden hefft sik anpasst an dat Leven an Land. Annere Naams for düsse Deerter sünd Kellersögen, Muerswien, Müertieken, Steentieken, Holtswien un Kellerwörm. An un for sik leevt Kellerswiene in’t Water, man de Echten Kellerswiene (Oniscedea) hefft de See verlaten. Ehre Kemen hefft se beholen. Mit Hölp vun en Brödelbüdel kriegt se dat hen un könnt de Jungen in de eerste Levenstied ahn Water upwassen laten. Dat gifft bi 10.000 Aarden, de to de Kellerswiene tohören doot. . De weert noch mol updeelt in bi 120 Familien in 10 Unnerornen. Anthuroidea (meist in’e See tohuse, man ok in Brack- un Söötwater. Asellota (Sunnerlich in de Deepsee vun den Stillen un Atlant’schen Ozean, man ok in’t Söötwater (Waterluus Asellus aquaticus) Calabozoidea (in Söötwater un Grundwater in Süüdamerika) Epicaridea (Ektoparasiten up Seekreefte weltwiet) Flabellifera (Weltwiet in’e See, un de wecken as Parasiten in Söötwater) Gnathiidea (In’e See. De Budden leevt as Parasiten up
Nenndörp in Ostfreesland is eein Gemeend in’t Samtgemeend Holtriem in’t Landkreis Wittmund in Nedersassen. 2004 har Nenndörp etwa 650 Inwohner un Flääck vun 6,86 Quadratkilometers. De Gemeend höört dormit to de lütjest Gemeenden in Nedersassen.
Kellerswien betekent Kellerswien, en lüttjen Kreeft, de nich in’t Water, man up’t Dröge leven deit, Kellerswiene an sik (Porcellionidae), en Familie vun düsse Kreefte, Kellerswiene (Isopoda), en Ornen vun düsse Kreefte. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Alice Weidel (* 6. Februar 1979 in Gütersloh) is en düütsche Politikersche vun de Alternative för Düütschland. De Ünnernehmensberaderin hett siet 2011 en Doktertitel vun de Universität Bayreuth. 2017 wurr se in den Düütschen Bundsdag wählt. Se is siet September 2017 Co-Vörsitterin vun de AfD-Bundsdagsfraktschoon un Oppositschonsführerin in'n Bundsdag. Das Rentensystem der Volksrepublik China. Reformoptionen aus ordnungstheoretischer Sicht zur Erhöhung der Risikoresistenz (= Schriften zur Nationalökonomie. Band 60). Verlag P.C.O., Bayreuth 2011, ISBN 978-3-941678-25-5. Der Euro ist kein Integrationsvehikel für Europa. In: Georg Rüter, Patrick Da-Cruz, Philipp Schwegel (Hrsg.): Gesundheitsökonomie und Wirtschaftspolitik. Festschrift zum 70. Geburtstag von Prof. Dr. Dr. h. c. Peter Oberender. Lucius & Lucius, Stuttgart 2011, ISBN 3-8282-0543-7, S. 188–200. Chinas Bankensystem im Umbruch: Reformnotwendigkeiten aus ordnungspolitischer Sicht. In: Peter Oberender und Jochen Fleischmann (Hrsg.): China im Aufbruch. Hintergründe und Perspektiven eines Systemwandels. Bayreuth 2004, S. 251–270, ISBN 978-0-06-249853-3. Alice Weidel. Mehr Biller, Videos oder Audiodateien to’t Thema gifft dat bi Wikimedia Commons. Biografie bi den Düütschen Bundsdag Alice Weidel up de Websieden vun de AfD Persönliche Website vun Alice Weidel
Arvid Carlsson (* 25. Januar 1923 in Uppsala; † 29. Juni 2018) weer en sweedsch Pharmakoloog, de dör sien Arbeiten mit den Neurotransmitter Dopamin bekannt wurr. Tosommen mit Eric Richard Kandel un Paul Greengard kreeg he in dat Johr 2000 den Nobelpries för Physiologie oder Medizin „für die Entdeckungen betreffend der Signalübertragung im Nervensystem“. Carlsson studeer af 1941 Medizin an de Universität Lund, an de sien Vader Geschichte lehren dee. Ofschons Sweden in‘ Tweeten Weltkrieg neutral bleev, muss he sien Utbillen ünnerbreeken, um mehrere Johren in de sweedsch Armee Deenst to maaken. 1951 hett he sien Doktertitel maakt un wurr ansluutend Perfesser an de Universität in Lund. Acht Johr later övernehm Carlsson den Lehrstohl för Pharmakologie an de Universität Göteborg, den he bit to sien Emeriteeren 1989 behull. In de 1950er Johren hett he de Substanz Dopamin as eegenständig Neurotransmitter (Signalstoff, Botenstoff) un sien Utwirkungen up dat minschlich Gehirn opdeckt. Bi dat Bekämpen vun de Parkinson-Krankheit, de, as Carlsson 1960 wiesen kunn, dör en Mangel vun dissen Signalstoff in bestimmten Hirnstammregionen utlööst wurrd, harr he dör disse Opdecken un de sück ansluuten Forschungsarbeit up dit Gebiet maatgeven Andeel. 1974/1975 Anna-Monika Prize 1979 Wolf-Pries för Medizin 1982 Gairdner Foundation International Award
Siemtje Victoria Regine Ilse Santjer Möller(* 20. Juli 1983 in Emden) is en düütsch Politikerin (SPD) un wurr 2017 in den Düütschen Bundsdag wählt. Se wunn dorbi dat Direktmandat vun den Wahlkreis 26 Friesland/Willemshaven/Wittmund. Möller hett in Chöttingen Franzöösch, Spaansch un Politik studeert un hett toletzt an dat Nee Gymnasium in Willemshaven arbeit. Siet den 8. Dezember 2021 is se Parlamentarsch Staatssekretärin bi de Bundesministerin för Verdeffenderen. Se is verheiraadt un hett se twee Söhns. Offiziell Website Bundestagswahl: Alle Ergebnisse im Wahlkreis Friesland – Wilhelmshaven – Wittmund. In: Der Spiegel. 17. September 2021, ISSN 2195-1349 (spiegel.de [afropen an’n 25. September 2021]). Persönliches. www.siemtje-moeller.de. Afropen an‘ 25. September 2017. Normdaten: GND: 1234993716 (OGND, AKS) | VIAF: 447162367992525790006 | Wikipedia-Personensöök
Muerswien betekent Muerswien, lüttjen Kreeft, de nich in’t Water, man up’t Dröge leven deit, Groff Kellerswien, annern lüttjen Kreeft mank de Kellerswiene, Muerswiene (Oniscidae), Familie vun düsse Kreefte, Muerswien, annern Naam for Kellerswien (Isopoda). Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Vun 1795 af an bit 1893 geev dat up de Inselkeed vun Hawaii Königen, de öber dat ganze Land regeeren döen. Hier is de Kamehameha I., (1795-1819) Kamehameha II., Liholiho, (1819-1824) Kamehameha III., Kauikeaouli, (1825-1854) Kamehameha IV., Alexander Liholiho, (1854-1863) Kamehameha V., Lot Kapuāiwa, (1863-1872) William Charles Lunalilo (1873 - 1874) David Kalakaua, (1874-1891) Liliuokalani, (1891-1893)
Holtswien betekent Groff Kellerswien, en lüttjen Kreeft, de nich in’t Water, man up’t Dröge leven deit, en annern Naam for Kellerswiene (Isopoda). Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Högeren Kreefte(n) (Malacostraca) sünd mit bi 28.000 Aarden de gröttste Klass mank de Kreefte (Crustacea). Dor höört so bekannte Kreefte to, as de Echten Krabben, Hummers, Söötwaterkreefte, Langusten un Granaat, man ok Flohkreefte, Kellerswiene un Biddhaupeerd-Kreefte, dorto noch roore Gruppen mit wenig Aarden, as de Thermosbaenacea. De Kopp besteiht ut 6 Segmente mit twee Paare vun Föhlsprieten, dorto Mandibels, 1. un 2. Maxille as Mundwarktüüch. 8 Bostsegmente mit dor je een Beenpaar an. 6 Abdominalsegmente. De Ogen sitt an sik up Stele un könnt bewegt weern. De Magen besteiht ut twee Kamern (Filter- un Kaumagen in't Achterdeel vun den Vördarm. Zentralnervensystem. De Högeren Kreete ehre Klasse warrt unnerdeelt in dree Unnerklassen mit alltohopen 16 Ornen. Unnerklasse Eumalacostraca Böverornen Eucarida Ornen Amphionidacea Ornen Teinfootkreefte (Decapoda) Ornen Lanterngarnelen (Euphausiacea) Böverornen Tornisterkreefte (Peracarida) Ornen Flohkreefte (Amphipoda) Ornen Cumacea Ornen Kellerswiene (Isopoda) Ornen Lophogastrida Ornen Mictacea Ornen Sweevgarnelen (Mysida) Ornen Spelaeogriphacea Ornen Scheren-Kellerswiene (Tanaidacea) Ornen Thermosbaenacea Böverornen Syncarida Ornen Anaspidacea Ornen Sootkreefte (Bathynellacea) Unnerklasse Hoplocarida Ornen Biddhaupeerd-Kreefte (Stomatopoda) Unnerklasse Phyllocarida Ornen Leptostraca Richter, S. & G. Scholtz: Phylogenetic analysis of the Malacostraca (Crustacea). In: J. Zool. Syst. Evol. Research. 39. 2001: 113–136 S. Richter & G. Scholtz: Phylogenetic analysis of the Malacostraca (Crustacea).
Wellen (hoochdüütsch Wellen) is en Dörp in de Gemeen Beverst in’n Landkreis Cuxhoben, Neddersassen. Binnen de Gemeen billt de Oort en egen polietsche Oortschop. To Wellen höört ok de beiden lüttjeren Oortsdelen Kramelheid un Spintenkamp mit to. De Oort liggt op de Wersermünner Geest. Dat Water ut dat Rebeed flütt över’n Wellener Beek af, de in de Luun münnt, de so bi twee Kilometer in’n Noorden langslöppt. De Naveröörd sünd Taben in’n Noorden, Stemmermöhlen un Karkwist in’n Noordoosten, Ooldwist un Ah in’n Oosten, Kuhs-Siedlung in’n Süüdoosten, Helljes in’n Süden, Ollendörp in’n Süüdwesten, Bruunshusen un Stubben-Adelst in’n Westen un Beverstermöhlen un Beverst in’n Noordwesten. Dat Good Wellen kummt 1250 toeerst in de Oorkunnen vör. Vörher hett in de Neegd ok al de Monsilienborg stahn, de 1211 tweislahn worrn is. De ole Borgplatz höört vondaag noch to dat Land von dat Good Wellen. In’n Eersten Weltkrieg sünd 14 Soldaten ut Wellen fullen oder vermisst un in’n Tweten Weltkrieg 19. In de Franzosentied von 1810 bet 1814 hett de Oort to de Mairie Beverst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort
Johnny Cash (* 26. Februar 1932 as J.R. Cash in Kingsland in Arkansas;† 12. September 2003 in Nashville in Tennessee) weer een US-amerikaanschen Country-Sänger un Leedermaker. He weer bekannt för sien markant Bassbariton-Stimm un för den „Boom-Chick-a-Boom“-Sound vun sien Band „The Tennessee Three“. Ok siene Texten sünd as kritisch un „anners, as de annern“ ansehn wurrn. De Musik, de he maken dö, güng vun Country, Gospel, Rock’n’Roll, Blues, Folk un Pop in de 1950er Jahren bit hen to Alternative Country an den Anfang vun dat 21.Jahrhunnert. Hüdigendags warrt jümmers noch snackt vun siene Uptreed achter Trallen in Folsom in Kalifornien un in San Quentin an dat Enn vun de 1960er Jahren. De Ökelnaam vun Johnny Cash weer „Man in Black“. J.R. Cash weer de Söhn vun den armen Farmer Ray Cash un siene Froo Carrie Rivers. Sien Vörnaam weer würklich „J.R.“. Eerst, as he in de US Air Force intreden dö, is ut dat „J.“ een „John“ wurrn. He weer noch nich lang up de Welt, dor is de Familie Cash nah Dyess in Arkansas, in'n Westen vun Tennessee, up een Farm trocken. Vunwegen den New deal vun Präsident Franklin D. Roosevelt konn de Familie düsse Farm günstig kopen. Al
Westerbeverst is en Dörp in de Gemeen Beverst in’n Landkreis Cuxhoben, Neddersassen. Binnen de Gemeen billt dat Dörp tohoop mit Freeschluunbarg de polietsche Oortschop Luunst. Bi Westerbeverst höört ok de lüttje Oort Plumpsfort mit bi. De Oort liggt op de Wersermünner Geest. Dat Water ut dat Rebeed flütt över Dohrener Beek un Luun af. De Naveröörd sünd Heerst in’n Noorden, Loh, Dohren un Heyerhöben in’n Noordoosten, Wachholt un Beverst in’n Oosten, Deelbrügg, Huh un Stubben in’n Süüdoosten, Bokel in’n Süden, Hollen un Oberheis in’n Süüdwesten, Freeschluunbarg in’n Westen un Stinst in’n Noordwesten. Westerbeverst kummt 860 to’n eersten Maal in de Oorkunnen vör. De Naam duukt in de Schrift Miracula Willehadi över de Wunners an Willehad sien Graff op, en Wunnergeschicht, in de en blinne Fro an’t Graff vun’n eersten Bremer Bischop Willehad in’n Bremer Doom ehr Ogenlicht wedderkregen hebben schall. In’n Eersten Weltkrieg sünd 18 Soldaten ut Westerbeverst fullen oder vermisst un in’n Tweten Weltkrieg 55. In de Franzosentied von 1810 bet 1814 hett de Oort to de Mairie Beverst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett
De Bever is as Wapendeert en Wapenfigur von de Heraldik. De Bever warrt stark stiliseert dorstellt. De Steert warrt as Kennteken faken besünners ruthoven, üm em von annere stiliseerte Deerten to ünnerscheden. Faken warrt de Steert mit Schuppen dorstellt. De Bever kann all Klören annehmen, aver swart is de wichtigste Klöör. Von de Postuur her löppt oder stiggt de Bever mehrstendeels. Faken hett he as Attribut en Stück Holt in’t Muul. Ok Bevers mit en Kroon op’n Kopp kaamt fakener in Wapens vör. Faken warrt de Bever in dat Wapen ok as Sinnbild för den Naam von en Oort bruukt, to’n Bispeel bi Bevern, Biberach an der Riß, Markt Bibart oder Bièvres. Wapen von Beverst Wapen von Bevern Wapen von Biberach Wapen von Altheim Wapen von Dreetz Wapen von Bouvron Walter Leonhard: Das große Buch der Wappenkunst. Entwicklung, Elemente, Bildmotive, Gestaltung. Lizenzausgabe. Bechtermünz, Augsburg 2001, ISBN 3-8289-0768-7 Gert Oswald: Lexikon der Heraldik. VEB Bibliographisches Institut, Leipzig 1984 Bevers in de Heraldik. Mehr Biller, Videos oder Audiodateien to’t Thema gifft dat bi Wikimedia Commons.
De Echten Kellerswiene (Oniscidea) sünd en Ornen mank de Kellerswiene (Isopoda). Se sünd de eenzigsten Kreefte (Crustacea), de duerhaftig an Land leven doot. Gegen annere Gruppen vun de Kreefte over, de sik ok en tiedlang up dat Dröge upholen doot, könnt se sik ok buten dat Water vermehren. Weltwiet gifft dat mehr as 3.500 Aarden vun de Echten Kellerswiene. Se verdeelt sik up en Reeg vun Familien. In Düütschland sünd bi 5o Aarden tohuse. De Echten Kellerswiene ehr Butenskelett besteiht ut Chitin. Dor sitt avers keen Laag Wass over un dat Water ut dat Lief verfluggt bi dröge Luft unbannig gau. Vundeswegen sünd de Deerter sunnerlich in’n Sommer bloß in’e Nacht aktiv un versteekt sik overdag unner Steen, Barken oder annerwegens mank de Plantenwelt. In Vörjohr un Harfsttied sünd se ok wedder mehr overdag togange. Faken sammelt se sik dor in grote Masse up’n Bulten bi. In’e Eer buddelt se sik an sik nich in, se blievt dor in de Eer ehre Streilage. Sunnerlich Rullkellerswiene un noch mehr Aarden, as dat Wöstenkellerswien (Hemilepistus reaumuri) hefft ehrn Aten heel un deel vun Kemen up Tracheen umstellt un sünd so noch beter anpasst for dat Leven ok in drögere Gemarken. De Echten
William Charles Lunalilo (* 31. Januar 1835 in Pohukaina, Oahu; † 3. Februar 1874) weer vun den 9. Januar 1873 af an bit nah sienen Dood König vun Hawaii. He weer een wietlöftigen Verwandten vun Kamehameha I.. As Kamehameha V. 1872 sturben weer, weer ut sien Dynastie nümms mehr dor. Nah dat Recht vun Hawaii geev dat nümms mehr, de em upfolgen konn. Dor hefft se eenen König wählt. Dat scholl een Mann ut den Adel ween un dat ganze Volk scholl afstimmen. Lunalilo weer dormals 38 Jahr oolt. De Lüde up de Eilannen müchen em geern lieden un so is he bi de Wahl an'n 1. Januar 1873 mit grode Mehrheit to'n eersten Wahl-König vun Hawaii wählt wurrn. An'n 9.Januar 1873 is he in de grode Karken kröönt wurrn un hett sien Herrschup antreden. Man al 13 Monat later is Lunalilo sturben un hett Platz maakt för David Kalakaua. Mit em kreeg Hawaii eenen König, de dorför sorgen dö, dat oorntlich wat los weer in dat Land. Kiek ok nah bi de List vun de Königen vun Hawaii Königen von Hawaii Kamehameha I. | Kamehameha II. | Kamehameha III. | Kamehameha IV. | Kamehameha V. | William Charles Lunalilo
Heerst is en Dörp in de Gemeen Beverst in’n Landkreis Cuxhoben, Neddersassen. De Oort billt binnen de Gemeen Beverst tohoop mit Dohren un Loh de polietsche Oortschop Heerst. De Oort liggt op de Wersermünner Geest. Dat Water ut dat Rebeed flütt över’n Stinster Beek, Loher Beek un Dohrener Beek na de Luun hen af. In’n Süden liggt dat Naturschuulrebeed In’n Huusbeeken un in’n Noordoosten dat Naturschuulrebeed Bülter See. De Naveröörd sünd Wehdel un Loh in’n Noordoosten, Dohren, Heyerhöben un Wachholt in’n Süüdoosten, Westerbeverst in’n Süden, Freeschluunbarg un Düring in’n Süüdwesten un Stinst un Donnern in’n Noordwesten. To de öllsten Funnen ut Heerst höört de Steenkist von Heerst ut de Bronztied, de 1938 opdeckt worrn is. Heerst kummt in dat 12. Johrhunnert toeerst in de Oorkunnen vör. An’n 18. Juni 1817 hett dat en sworen Brand in dat Dörp geven. Dorbi sünd över 50 Gebüüd afbrennt, aver Minschen sünd nich doodbleven. Na’n Brand is dat Dörp nich wedder as Hupendörp opboot worrn. De Hüüs stünnen nu vör allen langs de Schossee, de hüdige Bundsstraat 71. An düssen Dag warrt sietdem elk Johr in Heerst de Branddag fiert, de siet de Johren 1950 mit’n Loher Loffdag to’n Brand- un Loffdag tohoopleggt is.
David Kalakaua (* 12. November 1836; † 20. Januar 1891 in San Francisco, USA) weer de leste König, de in dat Königriek vun Hawaii regeeren dö. He regeer vun den 12. Februar 1874 af an solang, bit he sturben weer. König Kamehameha V., weer an'n 11.Dezember 1872 sturben un harr nich fastleggt, wer em upfolgen scholl. He weer de Leste vun sien Dynastie. Nah de Verfaten weer dat nu so, dat dat Parlament bestimmen möß, wer König weeren scholl. Dat geev den een oder annern, de dat woll maken wull, man in'e Hööfdsaak weeren dat William Charles Lunalilo un Kalakaua. Lunalilo harr een beter Ansehn bi de Lüde, he goll as een Liberalen un stamm ut een beter Familie af. Veel Lüde säen, de Regeeung scholl Lunalilo man direktemank up'n Throon setten. Man he woll partout wählt weern. Dor geev dat nu een Wahl üm un Lunalilo hett de denn ok an'n 1. Januar 1873 mit grode Mehrheit gegen Kalakaua wunnen. An'n 9. Januar is he denn in de grode Kark vun Hawaii to'n König kröönt wurrn. Man he bleev bloß korte Tiet an'n Leben. Al 13 Monate later weer he doot un een nee König möss her. Nu geev
Muerswiene sünd en Familie mank de Ornen vun de Kellerswiene (Isopoda). Dat Lief vun düsse Deerter is wat platt mit düütliche Segmente. Ehre Farv is bruungries. En Ruggenpanzer (Carapax) gifft dat nich. Seken dreegt Brödelbüdels an de Basis vun de eersten fiev Paar Looppoten. Allerhand Aarden kummt up Land vor in en fuchtig Umto, as in Holtrottels, unner Steen un in Höhlen, man de meisten leevt in de See. Cerberoides Diacara Exalloniscus Hanoniscus Hiatoniscus Hora Krantzia Oniscus Oroniscus Sardoniscus Tasmanoniscus David Burnie (2001) - Animals, Dorling Kindersley Limited, London. ISBN 90-18-01564-4 (naar het Nederlands vertaald door Jaap Bouwman en Henk J. Nieuwenkamp).